Melodi Grand Prix 2013

Melodi Grand Prix 2013 var den 51. utgaven av Melodi Grand Prix, Norges nasjonale uttaking til Eurovision Song Contest. 21 sanger deltok i tre delfinaler, og av disse kom ti til finalen 9. februar 2013 i Oslo Spektrum i Oslo. Vinnerlåten ble «I Feed You My Love», framført av Margaret Berger og skrevet av Karin Park og låtskriverduoen Robin Lynch og Niklas Olovson. Berger representerte Norge i Eurovision Song Contest 2013 i Malmö, der hun kvalifiserte seg via andre semifinale. I finalen endte hun på en fjerdeplass med 191 poeng. Dette var Norges beste plassering siden seieren i 2009.

 Sendingene 
Som årene i forveien besto konkurransen av tre delfinaler med sju sanger i hver. Første delfinale ble arrangert på Campus Steinkjer i Steinkjer lørdag 19. januar, andre delfinale i Florø idrettssenter i Florø lørdag 26. januar og tredje delfinale i Arena Larvik i Larvik lørdag 2. februar. Finalen ble som vanlig arrangert i Oslo Spektrum lørdag 9. februar. Jenny Skavlan og Erik Solbakken var programledere, og samtlige programmer ble produsert av NRK og Eyeworks Dinamo.

Høsten 2012 inviterte NRK til en åpen konkurranse, og rundt 600 bidrag kom inn. En jury bestående av Vivi Stenberg, Kristin Winsents, Christine Dancke og Gisle Stokland plukket ut 21 av dem til konkurransen.

Sju bidrag deltok i hver delfinale, og artistene ble presentert i en direktesending onsdagen før hver delfinale. Her ble også smakebiter av låtene offentliggjort for første gang. De første artistene ble dermed avslørt 16. januar 2013. Blant deltakerne var det en rekke kjente artister, blant annet Vidar Busk, Gaute Ormåsen, Datarock, Sirkus Eliassen og Margaret Berger.

Fra hver delfinale stemte seerne fram tre sanger til finalen i Oslo. En fagjury plukket ut ytterligere ett bidrag blant de utslåtte delfinalistene, slik at det ble til sammen ti sanger i finalen.

 Resultat i finalen 

 Første runde 
Nr.TittelArtistKomponistTekstforfatterStatus 1 «Paid My Way» Vidar Busk Timothy Scott McConnellMcConnell og Vidar Busk Ute 2 «Ulvetuva» Fjellfolk Trym Bjønnes Ute 3 «Bombo» AdelénIna Wroldsen og Quiz & Larossi Gullfinale 4 «Alone» Gromth og Emil Solli-Tangen Gromth/SilenozEmil Solli-Tangen og Sven Atle Kopperud (Silenoz) Ute 5 «Awake» Gaute Ormåsen Gaute Ormåsen og Jesper BorgenFredrik Borgen Ute 6 «Sweet and Heavy» Lucky Lips Malin Pettersen Ute 7 «The Underground» Datarock Fredrik Saroea og Pål Myran-HålandFredrik Saroea Ute 8 «I'm With You» Annsofi Alexander Rybak Gullfinale 9 «I Feed You My Love» Margaret Berger Karin Park, Robin Lynch og Niklas Olovson Gullfinale 10 «I Love You Te Quiero» Sirkus Eliassen Magnus EliassenMagnus Eliassen og Erik Eliassen Gullfinale

 Gullfinale 
Nr.TittelArtistKomponistTekstforfatterStemmer Plass 3 «Bombo» AdelénIna Wroldsen og Quiz & Larossi59 414 2 8 «I’m With You» Annsofi Alexander Rybak31 226 4 9 «I Feed You My Love» Margaret Berger Karin Park, Robin Lynch og Niklas Olovson102 032 1 10 «I Love You Te Quiero» Sirkus Eliassen Magnus EliassenMagnus Eliassen og Erik Eliassen41 447 3

 Avstemning i finalen 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av en blanding av fagjuryer og seernes telefonstemmer. Først stemte fagjuryene fra de tre delfinalebyene, der hver jury ga 1 000, 2 000, 3 000 og 4 000 poengstemmer til de fire gullfinalistene. Etter fagjuryene ble seernes telefon- og SMS-stemmer presentert. Seernes stemmer var delt i fem geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer.
Nr.TittelSteinkjerFlorøLarvikMidt-NorgeNord-NorgeVest-NorgeSør-NorgeØst-NorgeTotalt3«Bombo»2 0001 0003 0006 4101 0328 22611 90725 83959 4148«I'm With You»1 0003 0002 0002 8283083 3505 22313 51731 2269«I Feed You My Love»4 0004 0004 00015 10590014 55816 62142 848102 03210«I Love You Te Quiero»3 0002 0001 0005 6942 2544 8777 34215 28041 447

 Delfinalene 

 Delfinale 1 
Campus Steinkjer, Steinkjer, lørdag 19. januar 2013
 Nr. Tittel Artist KomponistTekstforfatter Plass Status 1 «Paid My Way» Vidar Busk Timothy Scott McConnellMcConnell og Vidar Busk 3Finale 2 «Sleepwalking» Carina Dahl Carina Dahl, Ben Adams og Søren Pagh UteUte 3 «Det er du» Tom Hugo Tom Hugo Hermansen UteUte 4 «Alone» Gromth og Emil Solli-Tangen Gromth/Silenoz Emil Solli-Tangen og Sven Atle Kopperud (Silenoz) 1Finale 5 «Give a Little Something Back» Julie Bergan Ben Adams, Julie Bergan og Sara Skjoldnes UteUte 6 «Catch Me» Mimi Blix og Doc MC B. C. Oggioni, L. Monticelli og M. Cottini UteUte 7 «The Underground» Datarock Fredrik Saroea og Pål Myran-HålandFredrik Saroea 2Finale

 Delfinale 2 
Florø idrettssenter, lørdag 26. januar 2013
 Nr. Tittel Artist KomponistTekstforfatter Plass Status 1 «Det va'kje mi tid» Martin Blomvik Martin Blomvik, Bjørn Johan Muri og Mats Weinholdt UteUte 2 «I’m With You» Annsofi  Alexander Rybak 3Finale 3 «On Hold» Shackles Silya Nymoen, KeiOne og John Lundvik UteUte 4 «No One» Hank Magnus Åserud Skylstad Skylstad og Josefin Winther UteUte 5 «Ulvetuva» Fjellfolk Trym Bjønnes  2Finale 6 «Shine With Me» Haji Haji og Morad Aziman UteUte 7 «I Feed You My Love» Margaret Berger Karin Park, Robin Lynch og Niklas Olovson 1Finale

 Delfinale 3 
Arena Larvik, Larvik, lørdag 2. februar 2013
 Nr. Tittel Artist KomponistTekstforfatter Plass Status 1 «Utopia» Gothminister Bjørn Alexander Brem UteUte 2 «Bombo» Adelén Ina Wroldsen og Quiz & Larossi 1Finale 3 «Sweet and Heavy» Lucky Lips Malin Pettersen UteFinale 4 «Awake» Gaute Ormåsen Gaute Ormåsen og Jesper BorgenFredrik Borgen 3Finale 5 «The Young» Anina Anine Stang, Mattias Frändä og Johan Åsgärde UteUte 6 «Not Afraid»Winta Beyond51Winta UteUte 7 «I Love You Te Quiero» Sirkus Eliassen Magnus EliassenMagnus Eliassen og Erik Eliassen 2Finale
«Sweet and Heavy» var ikke blant de tre beste sangene i delfinale 3, men fikk fagjuryens finalebillett. Dermed ble dette bidraget den tiende deltakeren i finalen 9. februar.

 Hendelser 
miniatyr|Adelén fikk den største hiten etter den norske finalen.
Den suverene vinneren ble «I Feed You My Love», men det var sølvvinneren «Bombo» som ble den store hiten i Norge dette året. Mens vinnerlåten nådde en fjerdeplass på VG-lista, toppet «Bombo» lista i tre uker. Suksessen banet også vei for nye oppdrag for Adelén. Blant annet bidro hun med sin egen sang «Olé» til det offisielle albumet for VM i fotball 2014 i Brasil. Hun vant også MTV-prisen Best Norwegian Act høsten 2014, og hun vant TV 2s Skal vi danse høsten 2015.«Norske Adelén vinner MTV-pris»  i Vestfold Blad 

«I Feed You My Love» ble likefullt en suksessfull vinnerlåt, og Margaret Berger sang Norge inn til en fjerdeplass i Eurovision Song Contest i Malmö. Dette var Norges beste plassering siden seieren i 2009, og det norske bidraget fikk 12 poeng fra Sverige, Danmark og Finland. 

Den norske finalen ble sett av 975 000 seere, det laveste tallet som var målt siden de moderne tv-metermålingene startet i 1992. De tre delfinalene ble sett av henholdsvis 752 000, 666 000 og 677 000 seere.

Deltaker Tom Hugo fra delfinale 1 vant senere Melodi Grand Prix 2019 som medlem av trioen KEiiNO.

 Se også 
 MGPjr 2013
 Eurovision Song Contest 2013

 Referanser 

Kategori:Melodi Grand Prix
Kategori:Musikk i 2013